नई दिल्ली: एक नाबालिग पर यौन हमले के आरोप में जेल की हवा खा रहे आसाराम बापू को सुप्रीम कोर्ट से झटका लगा है। सुप्रीम कोर्ट ने इस मामले में हो रही मीडिया रिपोर्टिंग पर रोक लगाने की याचिका पर सुनवाई से इनकार कर दिया है। कोर्ट ने साफ कहा है कि वह इस तरह कोई रोक नहीं लगा सकता है। कोर्ट ने कहा कि ऐसे मामलों में पहले से ही मीडिया के लिए गाइडलाइन है। कोर्ट ने मीडिया से भी कहा है कि इस तरह के मामलों में रिपोर्टिंग के वक्त मीडिया को भी सावधानी बरतनी चाहिए। कोर्ट ने मीडिया को सलाह दी कि वह इस केस से संबंधित रिपोर्टिग पूरी जिम्मेदारी और पुराने गाइडलाइन के मुताबिक करे।